વધુમાં મંત્રીએ ભારત સરકાર તેમજ રાજ્યસરકારની પ્રગતિ અને લોકો માટેની યોજનાઓ અને લાભો વિષે વિસ્તૃત માહિતી આપી જણાવ્યુ હતું કે, સરદાર સરોવર નર્મદા યોજના ગુજરાતની જીવાદોરી છે. આ યોજનાના મુખ્યબંધના દરવાજા બેસાડવાના કામ જે વર્ષોથી નહોતું થયું તે માન.શ્રી નરેન્દ્રભાઈ મોદીએ વડાપ્રધાન થયાના માત્ર ૧૭ દિવસમાં તેની પરવાનગી આપી દીધી અને સામે ગુજરાતે પણ કઈ કચાસ રાખ્યા વિના એજ દિવસે કામ ચાલુ કરી દીધું અને કામો માર્ચ ૨૦૧૭ સુધીમાં પૂર્ણ કરવાની પ્રતિબદ્ધતા છે. તેમજ મંત્રીએ પ્રધાનમંત્રી જનધન યોજના, સુકન્યા સમૃદ્ધિ યોજના, પ્રધાન મંત્રી મુદ્રા યોજના, અટલ પેન્સન યોજના, પ્રધાનમંત્રી જીવન જ્યોતિ વીમા યોજના, પ્રધાન મંત્રી ઉજ્જવલા યોજના, ઉન્નત જ્યોતિ યોજના, દેશના યુવાનોને વેપાર વાણિજ્ય ક્ષેત્રે પ્રોત્સાહિત અને પગભર કરવા ‘ સ્ટાર્ટ-અપ પોલિસી, મેઈક-ઇન-ઈન્ડિયા, કિસાનો માટે પ્રધાનમંત્રી ફસલ યોજના, તેમજ સ્વચ્છ ભારત મિશન, ઘેર ઘેર શૌચાલયોના નિર્માણ, ડોર ટુ ડોર કચરા કલેક્શન, સોલીડ વેસ્ટ મેનેજમેંટ વિષે વિસ્તૃત માહિતી આપી હતી.